**Hyvä Suomen Konepäällystöliiton jäsen Helsingissä 8.1.2020**

**Energia-alan toimihenkilöiden työehtosopimus päättyy 31.1.2020. Sopimusneuvotteluita jatkettiin 7.1.**

Tässä toisessa neuvottelutapaamisessa (7.1) odotimme neuvotteluiden nytkähtävän nyt eteenpäin. Kuitenkin saimme todeta, että joulukuun neuvotteluiden jälkeen työnantajien näkemykset olivat selkeästi koventuneet.  Vuoden vaihteen jälkeen työmarkkinoilla syntyi iso palkkasopimus ratkaisu. Teollisuusliiton ja Teknologiateollisuuden työnantajien sopima 24 kuukauden palkkaratkaisu oli korotuksiltaan 3,3 %. Sopimuksessa luovuttiin KIKY -työajanpidennyksestä. Tämä ratkaisu odotetaan avaavan myös muiden sopimuspöytien tilannetta.

Eilen Energiateollisuuden työnantajat ilmoittivat, että teollisuusliiton sopima 3,3% on liian suuri energia-alan yrityksille ja, että KIKY -työajanpidennykselle on olemassa myös perusteet jatkossa. Työnantajien ajatus on hoitaa KIKY jatkossa esimerkiksi palkattomina lauantaitöinä tai leikata ”pekkasvapaiden” kenellä niitä sopimuksen mukaisesti on.

Toimihenkilöt ovat edellyttäneet sopimusratkaisulta energia-alan talous- ja työllisyyslähtökohtiin sopivaa sopimusratkaisua. Esimerkiksi KIKY -työajanpidennys ei kuulu sinne missään olosuhteissa.

Seuraavan kerran tapaamme 13.1 maanantaina. Odotamme työnantajan merkittävästi muuttavan asennettaan, mikäli sopimus aiotaan saada tehdyksi ennen tammikuun loppua. Ammattiliitto Pro ja Suomen Konepäällystöliitto katsoivat, että varsinaisten tekstiesitysten jättämiselle ei ole mahdollisuuksia ennen kuin KIKY asia on ratkaisu ja palkankorotuksista on saatu yhteinen näkemys.

Energiateollisuutta edustivat Fortumin, Vantaan Energian, Turku Energian, Suomen Energiaurakoinnin sekä Teollisuuden Voiman edustajat. Lisäksi neuvotteluihin osallistuu Energiateollisuus ry:n lakimiehiä.

Neuvotteluihin osallistuivat työntekijäpuolelta Jari Lepistö, Turkuenergia Sähköverkoista, Heikki Kohtala Vantaan Energiasta, Pasi Korhonen Helen Oy:stä, Timo Järvimäki Fortum Oy:stä sekä Petteri Hyttinen Ammattiliitto Prosta ja Päivi Saarinen, Riku Muurinen sekä Robert Nyman Suomen Konepäällystöliitosta.

Seuraavan kerran tapaamme 13.1.2020.

Tiedotamme myös jatkossa työntekijöiden neuvottelukierroksen etenemisestä.

*Voit jakaa tämän tiedotteen työpaikallasi järjestäytymättömälle työtoverillesi. Huom. Tämä tiedote jaetaan kaikille niille jäsenille, jotka työskentelevät tämän työehtosopimuksen piirissä ja jotka ovat toimittaneet liitoille ajan tasalla olevat sähköpostiosoitteensa.*

*Olkaa ystävällisiä ja päivittäkää meille sähköpostiosoitteenne, mikäli tämä viesti ei ole tavoittanut teitä.*

Neuvotteluterveisin

**Suomen Konepäällystöliitto**

Robert Nyman Päivi Saarinen Riku Muurinen

toiminnanjohtaja asiantuntija, lakimies,

050 4542767 0405257805 050 4059397